EGIBAR ARTOLA (EAJ, 2016-12-22):
Egun on, guztioi.
Alderdi Popularrak aurkeztutako legez bestekoaren inguruan, nik uste dut hain denbora gutxian gauza asko esan direla baina iraganari dagokionean behintzat gure taldeari eta orduko Gobernuari dagokionean behintzat, esan behar dena da garaia garai baina, legealdi osoaren barruan, Jaurlaritzak 39 egitasmo aurkeztu zituela Legebiltzar honetan. Horietatik, egia da, propio Gobernua bidalitakoak 17 onartu zirela baina beste 17 baita ere onartu ziren Legebiltzarraren eskutik eta horietan gure talde parlamentarioak 5etan parte hartu zuen.
Baina egi borobila da egitasmo hartatik behintzat 27 Legebiltzar honetara iritzi zirela eta nik uste dut momentu honetan filibusterismoan hitz egingo zergatik antzeko zerbait gertatu zen nik uste dut denbora luzean, hain zuzen ere, etengabeko eta amaierarik  gabeko agerraldiak eskatuz edo, besteak beste, aldiro-aldiro zuzenketak aurkezteko epea luzatuz eta deuseztatuz eta luzatuz. Baina, dena dela, iragana iragana da eta horretatik ere ikasi behar da.
Eta ikusi dudana da Alderdi Popularrak aurkeztu duen legez besteko proposamen honetan, egia da gabon gauean amaitzen zitzaiola Jaurlaritzari bere legegintza-egutegia aurkezteko epea zergatik zuen legez besteko proposamenak esaten du, hitzez hitz, inbestidura momentutik hilabetera. Saioa izan zen azaroaren 23an, 24an izendatua izan zen Iñigo Urkullu lehendakari. Beraz, hilabete justu, bihar ez, etzi, gabon gauerako epea amaitzen zen.
Egia da baita ere lehendakariak  - eta hori oso gertukoa da, horregatik atentzioa deitzen dit, hain zuzen ere, ekimen hau aurkeztu duenak nola ez duen erreparatu horretan -  inbestidura saioan esan zituela eta konpromiso batzuk hartu zituela, eta hain zuzen ere, aipatu zuen 2017. urterako aurrekontua izango zela lehentasuneko gai bat, gobernu-programa bigarrena, legegintza-egutegiaren aurrerapena eta enplegua sustatzeko eta ekonomia suspertzeko 2020 plan berria.
Baina bere saioan bertan eta gazteleraz, hau horrela irakurri zuen edo azaldu zuen, aipatzen ditu horiek eta baita ere, besteak ere, lege asmo batzuk edo legegintza-egutegi horretan kokatu nahi zituen lege batzuk behintzat zerrendatzen ditu, erroldatzen ditu. Hain zuzen ere, 14+5 baina ez noa errepikatzera. Baina hau badago bere konpromisoetan.
Hori gutxi ez balitz, nik uste dut dagoela beste tresna bat oposizioko taldeek eskuartean dutena  - edo behintzat eskuratzeko aukera guztiak dituzte -  eta da azaroaren 21ean Euzko Alderdi Jeltzalearen edo Euzko Abertzaleak taldeak eta Alderdi Sozialistak taldeak hitzarmen bat sinatu genuen. Hori izan zen azaroaren 21ean eta hor daude, besteak beste, 76 orrialdeetan atalez atal alde batetik oinarriak eta konpromisoak. Klaro, aldi berean ere azaltzen dira baita ere lege egitasmoak sailez sail eta areaz area.
Begiratu nahi izan duenak badauka helduleku bat, kasuan premia jota Gobernua kontrolatzea baldin bada helburu nagusiena, momentu honetan bai galderak, interpelazioak eta gainontzekoak egiteko zergatik akordio bat idatzita dago. Hori izango da seguruenik etorkizun hurbilean ere Legebiltzar honetara Jaurlaritzak ekarriko duen programa. Bizkarrezurrik edo euskarririk nagusiena hortxe dago, akordio bat daukagulako atalez atal.
Hain zuzen ere, nik begiratu ditut zeintzuk diren oinarriak eta konpromisoak, eta bai enpleguaren inguruan programa marko, elkarrizketak, berdin da Lanbide, integrazioko gaiak, konpromiso mordo bat daude zehaztuta programa horretan. Beraz, oposizioak kontroleko lana egin nahi baldin badu, badauka.
Hala eta guztiz ere, esaten da legegintzaldi osorako egutegi bat behar dugula, legegintza-egutegia. Nik uste dut horretan ere Jaurlaritzak bere denbora behar duela logikoa den bezala. Sei hilabete asko ziren edo gutxi diren? Dagoeneko ia hilabete bat pasa da, inbestidura sasoi horretatik hilabete bat pasa da, ez zuretzako bakarrik, Gobernuarentzat ere bai.
Gobernua osatu zen azaroaren 27an, ia-ia hilabete bat pasa da. Guk esaten genuen sei hilabetekoa. Esaten da, beno, hitzartu digu gaurtik bi hilabeteko epean aurkeztu ahal izatea. Nik uste dut Gobernuak horretara saiatu beharko duela nahiz eta lehentasun batzuk izan, batzuk eta beste. Berdin da aurrekontuen lehentasuna edo programa marko hori egitearena.
Nolanahi ere, adostasun batera heldu garenez, nik ez dut (...) sartu nahi, bestela ere izango dugu, baina egutegi bat Jaurlaritzak programa barne eta bere planak barne Legebiltzar honetara helaraztea otsaila amaitu baino lehenago edo hemendik bi hilabetera, otsailaren 22a, hori izango litzateke gure konpromisoa talde bezala. Eta gu ere saiatuko gara Jaurlaritza honek bere hitza bete dezan edo kasu honetan Legebiltzar honen agindua bete dezan.
Eskerrik asko.